
Linnavara kasutusse andmine







    29. 06. 2005.a.

Vastavalt Narva Linnavalitsuse 04.05.2005 korraldusele nr 384-k kuulutas Linnavara- ja Majandusamet välja avaliku suulise enampakkumise järgmise linnavara üüriõigusele:

· Narvas Linda tn 4 hoones asuv 5. korruse ruum nr 7 ning osa üldkasutatavatest ruumidest üldpindalaga 41,8 m2. Üüritasu alghind – 830 krooni kuus.

Kuulutuses määratud tähtajaks – 08.06.2005.a. ei laekunud Linnavara- ja Majandusametile ühtegi avaldust enampakkumisel osalemiseks.

14.06.2005.a laekus Linnavara- ja Majandusametile avaldus MTÜ-lt Korteriühistute Koordinatsioonikeskus Meie Elamu, registrikood 80204509, juhatuse liige Feliks Imenjavitšus, milles palutakse kasutusse anda Narvas Linda tn 4 hoones asuv 5. korruse ruum nr 7 koordinatsioonikeskuse töö korraldamiseks.

Arvestuslik üüritasu mittetulundusühingutele - 
165,55 krooni kuus


Hooldustasu




-
355,30 krooni kuus

Vastavalt “Linnavara eeskirja” punktidele 17.2, 17.7, 17.7.3, Linnavalitsuse otsuse alusel võib enampakkumist või eelläbirääkimisi korraldamata kasutusse anda linnavara, mille kasutusse andmiseks on juba korraldatud enampakkumisi või eelläbirääkimisi, mis ei ole andnud soovitud tulemusi.

Küsimust arutati Narva Linnavalitsuse linnavarakomisjoni istungil 16.06.2005.a (protokoll  nr 9) ja otsustati:

1. Anda MTÜ-le Korteriühistute Koordinatsioonikeskus Meie Elamu, registrikood 80204509, avalikku enampakkumist korraldamata kasutusse määramata ajaks Narvas Linda tn 4 5.korrusel asuv ruum nr 7 ning osa üldkasutatavatest ruumidest üldpindalaga 41,8 m2  koordinatsioonikeskuse töö korraldamiseks.

2. Linnavara-ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

